ᓴᐃᒥᓐ ᐱᑕᕐ ᑭᔭ ᒥᓐ ᑯᑎᒃ ᒋᔅᒋᓄᐊᒧᐛᑭᓐ ᒋ ‍ ᓇᓴᐛᐅᒡ ᒋᓴᓴ᙮
ᐊᓐ ᒪᒃ ᑯᑎᒃ ᒋᔅᒋᓄᐊᒧᐛᑭᓐ ᓇᔅᒡ ᒋ ᒥᔪ ‍ ᒋᔅᒐᔨᒥᑯᐤ ᒋᓴᐊᔭᒥᐊᐅᒋᒪᐛ᙮
ᐊᑯ ᒂ ‍ ᐎᒐᐛᑦ ᒋᓴᓴ ᐊᓐᑕ ᐊᓂᔭ ᒋᓴᐊᔭᒥᐊᐅᒋᒪᐤ ᐎᒋᔨᒡ ᐊ ‍ ᐱᒐᔨᒋ᙮
ᐱᑕᕐ ᒪᒃ ᐎᐎᑎᒥᒡ ᐊᓐᑕ ᐎᔾ ᒋ ‍ ᑕᐤ᙮
ᐊᑯ ᐊᓐ ᑯᑎᒃ ᒋᔅᒋᓄᐊᒧᐛᑭᓐ ᐊᓐ ᑲ ᒥᔪ ‍ ᒋᔅᒐᔨᒥᑯᑦ ᐊᓂᔭ ᒋᓴᐊᔭᒥᐊᐅᒋᒪᐛ ᑲᐤ ᒋ ‍ ᐎᐎᔪᐤ,
ᑲ ‍ ᐃᔨᒪᐊᑦ ᐊᓂᔭ ᐃᔎᓴ ᐊᓐᑕ ᒋᐱᔎᒡ ᑲ ‍ ᑕᔨᒋ ᒂ ‍ ᑯᒂᒋᒪᑦ ᒐᒋ ᐱᒐᔨᒋ ᐱᑕᕋ᙮
ᐊᑯ ᑲ ‍ ᐱᑎᑲᐊᑦ ᐊᓂᔭ ᐱᑕᕋ᙮
ᐊᓐ ᒪᒃ ᐃᔎᔅ ᐊᓐᑕ ᒋᐱᔎᒡ ᑲ ‍ ᑕᑦ ᒋ ‍ ᐃᑕᐤ ᐊᓂᔭ ᐱᑕᕋ,
“ᓇᒪᔭᐤ ᐊ ᒋᔾ ᐸᐃᒄ ᒋᓴᔅ ᐅᒋᔅᒋᓄᐊᒧᐛᑭᓇ ?”
ᐱᑕᕐ ᒪᒃ ᒂ ‍ ᐃᑕᑦ᙮
“ᓇᒪ᙮
ᓇᒪᔭᐤ ᓂᔾ᙮”
ᒋ ‍ ᑕᐧᑲᔭᔪᐤ ᒪᒃ᙮
ᐊᑯ ᐊᓐᒡ ᐊᐱᒋᐊᑭᓐᒡ ᐊᔪᐤ ᑲᒪᑯᓄᐛᓯᒡ ᒂ ‍ ᑯᑐᐛᒡ ᐊᑯ ᑲ ‍ ᐛᔅᑲᑲᐳᔅᑕᒡ ᐊᓂᔭ ᐃᔅᑯᑕᔪᐤ ᐊᓐᑕ ᐊ ᐅᒋ ‍ ᐊᐅᓱᒡ᙮
ᐱᑕᕐ ᒪᒃ ᑭᔭ ᐎᔾ ᒋ ᐸᒋ ‍ ᐎᒋᑲᐳᔅᑐᐛᐤ ᐊ ᐸᒋ ‍ ᐊᐅᓱᑦ᙮
ᒋᓴᔅ ᑲ ‍ ᓇᓂᑐᐤ ᒋᔅᒐᔨᒥᑯᑦ ᒋᓴᐊᔭᒥᐊᐅᒋᒪᐛ ᐊᐛᓐ ᐊᓐ ᐊ ‍ ᐊᐎᔨᑦ
ᐊᑯ ᐊᓐ ᒋᓴᐊᔭᒥᐊᐅᒋᒪᐤ ᓂᓇᐧᑯᐤ ᑲ ᐃᓯ ‍ ᑯᒂᒋᒪᑦ ᒋᓴᓴ ᐊ ᐎ ᓂᑐ ‍ ᒋᔅᒐᔨᒪᑦ ᐊᓂᔭ ᐅᒋᔅᒋᓄᐊᒧᐛᑭᓂᔪᐛ ᑭᔭ ᑕᓐ ᓇᐊᐤ ᐊ ᐃᓯ ‍ ᒋᔅᑯᑎᒪᒐᔨᒋ ᒋᓴᓴ᙮
ᐊᑯ ᒋᓴᔅ ᒂ ‍ ᐃᑕᑦ,
“ᒥᓯᐛ ᑕᓐ ᑲ ‍ ᐃᔅᒋᔄᔭᓐ ᒋ ‍ ᐸᑎᒧᒡ ᐊᐛᓐᒋ᙮
ᐊᓐ ᒪᒃ ᑕᓐ ᑲ ᐃᓯ ‍ ᒋᔅᑯᑎᒪᒐᔭᓐ ᐊᓐᑕ ᐊᔭᒥᐊᐅᒋᐛᐱᒡ ᑭᔭ ᒋᓴᐊᔭᒥᐊᐅᒋᐛᐱᒡ ᐊᓐᑕ ᒥᓯᐛ ᒍᐤ ᐃᔪᒡ ᑲᒋ ᐸᒋ ‍ ᒪᒧᐎᒡ,
ᓇᒪ ᓂᑕ ᓂ ᐅᒋ ‍ ᑲᑕᓐ ᒐᒂᓐ ᐊ ‍ ᐃᔅᒋᔄᔭᓐ᙮
ᒐᒂᓐ ᒪᒃ ᐛᒡ ᐸᒋ ‍ ᑯᒂᒋᒥᔨᓐ ?
ᑯᒂᒋᒥᒡ ᒪ ᐊᓐᒡ ᐃᔪᒡ ᑲᒋ ‍ ᐸᑐᐅᒡ᙮
ᑯᒂᒋᒥᒡ ᑕᓐ ᑲ ‍ ᐃᑎᒂᐤ,
ᐛᔅ ᒋᔅᒐᔨᑎᒧᒡ ᑕᓐ ᑲ ‍ ᐃᔅᒋᔄᐅᒡ᙮”
ᐃᔅᐱ ᒪᒃ ᒋᓴᔅ ᑲ ‍ ᐃᔅᒋᔄᑦ ᐅᔭ,
ᐸᐃᒄ ᐊᓂᔭ ᑲᒪᑯᓄᐛᓯᔨᒋ ᒋ ‍ ᐅᑕᒥᒂᐅᑯᐤ ᐊ ‍ ᐃᑎᑯᑦ,
“ᓇᒪᐎᔾ ᐊ ᒋᑭ ᒋ ᐃᓯ ‍ ᐃᔨᒪᐊᐤ ᒋᓴᐊᔭᒥᐊᐅᒋᒪᐤ ?”
ᐊᑯ ᒋᓴᔅ ᒂ ‍ ᐃᑕᑦ,
“ᐊᑲ ᒧᔭᒻ ᐛᒋ ‍ ᐃᔅᒋᔄᐛᓇ ᒐᒂᓐ,
ᐎᑎᒧᒡ ᒥᓯᐛ ᐊᐛᓐᒋ ᐅᑕ ᑲ ‍ ᑕᒡ᙮
ᒥᒄ ᒪᒃ ᑲ ‍ ᑕᑈᐛᓇ ᒥᓯᐛ ᑲ ‍ ᐃᔅᒋᔄᔭᓐ,
ᒐᒂᓐ ᐛᒋ ‍ ᐸᒋ ‍ ᐅᑕᒥᐅᔨᓐ ?”
ᐊᑯ ᐊᓇᔅ ᒂ ‍ ᐃᑎᓴᐛᑦ ᐊᓂᔭᔪᐛ ᒋᓴᓴ ᐊᓐᑕ ᑲᔭᐸᔅ ᒋᓴᐊᔭᒥᐊᐅᒋᒪᐤ ᐊ ‍ ᑕᔨᒋ ᐊᔅᒄ ᐊ ‍ ᒪᐧᑯᐱᓱᔨᒋ᙮
ᓴᐃᒥᓐ ᐱᑕᕐ ᒪᒃ ᐊᔅᒄ ᒪᒂᒡ ᒋ ‍ ᓂᐳᐅᐤ ᐊᓐᑕ ᐊ ‍ ᐊᐅᓱᑦ ᐊᑯ ᒂ ‍ ᐃᑎᑯᑦ ᐊᓂᔭ ᐊᓐᑕ ᑲ ‍ ᑕᔨᒋ,
“ᓇᒪᔭᐤ ᐊ ᒋᔾ ᐸᐃᒄ ᐊᓂᔭ ᐅᒋᔅᒋᓄᐊᒧᐛᑭᓇ ᐊᓐ ᓇᐸᐤ ?”
ᐱᑕᕐ ᒪᒃ ᒋ ‍ ᑭᑭᒋᔭᐤ,
“ᓇᒪ᙮
ᓇᒪᔭᐤ ᓂᔾ,”
ᒋ ‍ ᐃᑕᐤ᙮
ᐸᐃᒄ ᒪᒃ ᐊᓂᔭ ᒋᓴᐊᔭᒥᐊᐅᒋᒪᐤ ᐅᑦ ᐊᐱᒋᐊᑭᓇ ᒋ ‍ ᐎᐧᑲᓂᓯᔨᑯᐱᓐ ᐊᓂᔭᔪᐛ ᓇᐸᐛ ᐱᑕᕋ ᑲ ‍ ᒋᒥᑐᑭᔭᔄᔨᒋ᙮
ᒋ ‍ ᐃᑕᐤ ᒪᒃ ᐊᓂᔭ ᐱᑕᕋ,
“ᓇᒪᐎᔾ ᐊ ᒋ ᐅᒋ ‍ ᐛᐱᒥᑎᓐ ᑭᔭ ᒋᔾ ᐊᓐᑕ ᓂᑕᐅᒋᑕᑭᓐ ᐊᔅᒋᒡ ᐊ ‍ ᐸᐸᐎᒐᐅᑦ ᒋᓴᔅ ?”
ᒥᓐ ᒪᒃ ᐃᔭᐱᒡ ᐱᑕᕐ ᒋ ‍ ᑭᑭᒋᔭᐤ,
“ᓇᒪᔭᐤ ᓂᔾ,”
ᒋ ‍ ᐃᑕᐤ᙮
ᑎᐛᒡ ᒂ ᐅᒋ ‍ ᐸᑕᑯᓯᔨᒋ ᓇᐸ ᐱᑲᒂᓇ᙮